als_Latn dik_Latn sag_Latn
Djali i veprimtarit të njohur, Ukshin Hotit, Andini që ishte edhe kandidat për deputet nga PDK-ja duket se ka siguruar numrin e duhur të votave për një ulëse në Kuvendin e Kosovës
Hoti që këtë lajm e ka bërë të ditur përmes një postimi në llogarinë e tij në Facebook, ka thënë se këtë fitore ia dedikon babait të tij, që për të, është gjithmonë një udhërrëfyes shpirtëror.
Më poshtë është postimi i plotë i tij:
Në Zgjedhjet Parlamentare të së dielës kam marrë besimin Tuaj që t’ju përfaqësoj në Kuvendin e Republikës. Siç e kam thënë disa herë gjatë fushatës, Besimi Juaj është Përgjegjësi për mua, është motiv për të vazhduar i palëkundur në rrugën që kam nisur.
Familjarë të Dëshmorëve e të rënëve për Liri, Invalidë të Luftës, Veteranë, miq e dashamirë të Familjes, të Babait, shokë e shoqe të miat, të rinj e të reja në mbarë vendin, Familjarë të mi, Nëna ime e dashur, Rini Demokratike, Lideri i PDK-së, z. Kadri Veseli, ju falënderoj nga zemra për besimin dhe mbështetjen e fuqishme që më keni dhënë.
Me këtë rast, dëshiroj të ritheksoj se angazhimi im politik do të udhëhiqet nga fryma e idealeve për Kosovën demokratike dhe të zhvilluar, nga vizioni për Kosovën Evropiane dhe integrimin e saj Euro-Atlantik, nga nevoja për shpresën dhe perspektivën e të rinjve në vendin tonë.
Më lejoni që këtë fitore t’ia dedikoj Babait tim, Ukshin Hotit, i cili do të mbetet gjithmonë Udhërrëfyesi im shpirtëror.
als_Latn als_Latn als_Latn als_Latn als_Latn als_Latn als_Latn